CELEX: 32017R0375
Language: et
Date: 2017-03-02 00:00:00
Title: Komisjoni rakendusmäärus (EL) 2017/375, 2. märts 2017, millega pikendatakse asendust vajava toimeaine prosulfurooni heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

4.3.2017   
               
               
                  ET
               
               
                  Euroopa Liidu Teataja
               
               
                  L 58/3
               
            KOMISJONI RAKENDUSMÄÄRUS (EL) 2017/375,
      2. märts 2017,
      millega pikendatakse asendust vajava toimeaine prosulfurooni heakskiitu kooskõlas Euroopa Parlamendi ja nõukogu määrusega (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artiklit 24 koostoimes artikli 20 lõikega 1,
      ning arvestades järgmist:
      
                  (1)
               
               
                  Toimeaine prosulfurooni heakskiit, nagu on sätestatud komisjoni rakendusmääruse (EL) nr 540/2011 (2) lisa A osas, aegub 30. juunil 2017.
               
            
                  (2)
               
               
                  Komisjoni määruse (EL) nr 1141/2010 (3) artikli 4 kohaselt on kõnealuses artiklis sätestatud ajavahemiku jooksul esitatud taotlus pikendada prosulfurooni kuulumist nõukogu direktiivi 91/414/EMÜ (4) I lisasse.
               
            
                  (3)
               
               
                  Taotleja esitas täiendavad toimikud, mis on nõutud vastavalt määruse (EL) nr 1141/2010 artiklile 9. Referentliikmesriik leidis, et taotlus on täielik.
               
            
                  (4)
               
               
                  Referentliikmesriik koostas kaasreferentliikmesriigiga konsulteerides pikendamise hindamisaruande ning esitas selle 15. juulil 2013 Euroopa Toiduohutusametile (edaspidi „amet“) ja komisjonile.
               
            
                  (5)
               
               
                  Amet edastas pikendamise hindamisaruande taotlejale ja liikmesriikidele märkuste esitamiseks ning edastas saadud märkused komisjonile. Amet tegi täiendava koondtoimiku ka üldsusele kättesaadavaks.
               
            
                  (6)
               
               
                  25. augustil 2014 esitas amet komisjonile oma järelduse (5) selle kohta, kas võib eeldada, et prosulfuroon vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse läbivaatamisaruande prosulfurooni kohta alalisele taime-, looma-, toidu- ja söödakomiteele 29. mail 2015.
               
            
                  (7)
               
               
                  Vähemalt ühe nimetatud toimeainet sisaldava taimekaitsevahendi puhul on ühe või mitme iseloomuliku kasutusviisiga seoses leidnud kinnitust, et artiklis 4 sätestatud heakskiitmisnõuded on täidetud. Seega loetakse need heakskiitmise kriteeriumid täidetuks.
               
            
                  (8)
               
               
                  Määruse (EÜ) nr 1107/2009 artikli 14 lõike 1 kohaselt koostoimes artikliga 6 ning teaduse ja tehnika arengut arvestades oleks siiski vaja lisada teatavad tingimused ja piirangud. Eelkõige on asjakohane piirata prosulfurooni sisaldavate taimekaitsevahendite kasutamist, et viia miinimumini prosulfurooni kokkupuude põhjaveega, kehtestades maksimaalseks doosiks 20 g toimeainet ühe hektari kohta samal põllul iga kolme aasta tagant; samuti on asjakohane nõuda kinnitavat lisateavet.
               
            
                  (9)
               
               
                  Prosulfurooni heakskiidu pikendamise riskihindamine põhineb piiratud arvul iseloomulikel kasutustel, mis siiski ei sea piiranguid nendele kasutustele, mida prosulfurooni sisaldavate taimekaitsevahendite puhul võidakse lubada. Seega on asjakohane herbitsiidina kasutamise piirang kaotada.
               
            
                  (10)
               
               
                  Komisjon leiab siiski, et prosulfuroon on määruse (EÜ) nr 1107/2009 artikli 24 kohane asendust vajav aine. Prosulfuroon on määruse (EÜ) nr 1107/2009 II lisa punktide 3.7.2.1 ja 3.7.2.3 kohane püsiv ja toksiline aine, kuna selle poolestusaeg magevees on pikem kui 40 päeva ja pikaajalise täheldatava toimeta kontsentratsioon on mageveeorganismide puhul väiksem kui 0,01 mg/l. Seega vastab prosulfuroon määruse (EÜ) nr 1107/2009 II lisa punkti 4 teises taandes sätestatud tingimusele.
               
            
                  (11)
               
               
                  Seepärast on asjakohane pikendada prosulfurooni kui asendust vajava aine heakskiitu.
               
            
                  (12)
               
               
                  Vastavalt määruse (EÜ) nr 1107/2009 artikli 20 lõikele 3 koostoimes artikli 13 lõikega 4, tuleks komisjoni rakendusmääruse (EL) nr 540/2011 lisa vastavalt muuta.
               
            
                  (13)
               
               
                  Komisjoni rakendusmäärusega (EL) 2016/549 (6) pikendati prosulfurooni heakskiidu kehtivusaja lõppkuupäeva, et pikendamise saaks lõpule viia enne kõnealuse aine heakskiidu aegumist. Võttes arvesse, et heakskiidu pikendamise otsus võeti vastu siiski enne heakskiidu kehtivusaja pikendatud lõppkuupäeva, tuleks käesolevat määrust kohaldada alates 1. maist 2017.
               
            
                  (14)
               
               
                  Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Asendust vajava toimeaine heakskiidu pikendamine
      Prosulfurooni kui asendust vajava toimeaine heakskiitu pikendatakse vastavalt I lisale.
      Artikkel 2
      Rakendusmääruse (EL) nr 540/2011 muudatused
      Rakendusmääruse (EL) nr 540/2011 lisa muudetakse vastavalt käesoleva määruse II lisale.
      Artikkel 3
      Jõustumine ja kohaldamise kuupäev
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      Seda kohaldatakse alates 1. maist 2017.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 2. märts 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 309, 24.11.2009, lk 1.
      
         (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
      
         (3)  Komisjoni 7. detsembri 2010. aasta määrus (EL) nr 1141/2010, millega sätestatakse menetlus teise toimeainete rühma nõukogu direktiivi 91/414/EMÜ I lisasse kuulumise pikendamiseks ja kehtestatakse kõnealuste ainete loetelu (ELT L 322, 8.12.2010, lk 10).
      
         (4)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
      
         (5)  EFSA Journal (2014); 12(9):3815. Kättesaadav internetis: www.efsa.europa.eu.
      
         (6)  Komisjoni 8. aprilli 2016. aasta rakendusmäärus (EL) 2016/549, millega muudetakse rakendusmäärust (EL) nr 540/2011 seoses toimeainete bentasooni, butüültsühalofopi, dikvaadi, famoksadooni, flumioksasiini, DPX KE 459 (metüülflupüürsulfurooni), metalaksüül-M'i, pikolinafeeni, prosulfurooni, pümetrosiini, tiabendasooli ja metüültifensulfurooni heakskiidu kehtivusaja pikendamisega (ELT L 95, 9.4.2016, lk 4).
      
         I LISA
         
                     Üldnimetus
                     Identifitseerimisandmed
                  
                  
                     IUPACi nimetus
                  
                  
                     Puhtus (1)
                     
                  
                  
                     Heakskiitmine
                  
                  
                     Heakskiidu aegumine
                  
                  
                     Erisätted
                  
               
                     Prosulfuroon
                     CASi nr: 94125-34–5
                     CIPACi nr: 579
                  
                  
                     1-(4-metoksü-6-metüül-triasiin-2-üül)-3-[2-(3,3,3-trifluoropropüül)-fenüülsulfonüül]uurea
                  
                  
                     950 g/kg
                     Lisandi 2-(3–3-3-trifluoro-propüül)-benseensulfoonamiidi sisaldus tehnilises materjalis ei tohi olla üle 10 g/kg.
                  
                  
                     1. mai 2017
                  
                  
                     30. aprill 2024
                  
                  
                     A OSA
                     Lubatakse kasutada samal põllul üks kord iga kolme aasta tagant maksimaalses koguses 20 g toimeainet ühe hektari kohta.
                     B OSA
                     Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse prosulfurooni kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu
                     
                                 —
                              
                              
                                 põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                              
                           
                                 —
                              
                              
                                 riskile mittesihtliikide maismaa- ja veetaimede suhtes.
                              
                           Vajaduse korral peavad kasutustingimused hõlmama riskivähendamismeetmeid.
                     Taotleja peab esitama kinnitava teabe seoses metaboliidi triasiinamiini (CGA150829) genotoksilise potentsiaaliga, et kinnitada, et kõnealune metaboliit ei ole genotoksiline ning ei ole riskihindamise seisukohast asjakohane.
                     Taotleja peab kõnealuse teabe esitama komisjonile, liikmesriikidele ja toiduohutusametile 31. oktoobriks 2017.
                  
               
            (1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.
      
      
         II LISA
         Rakendusmääruse (EL) nr 540/2011 lisa muudetakse järgmiselt.
         
                     1)
                  
                  
                     A osast jäetakse välja kanne 31 prosulfurooni kohta;
                  
               
                     2)
                  
                  
                     E osasse lisatakse järgmine kanne:
                     
                                  
                              
                              
                                 Üldnimetus
                                 Identifitseerimisandmed
                              
                              
                                 IUPACi nimetus
                              
                              
                                 Puhtus (*1)
                                 
                              
                              
                                 Heakskiitmine
                              
                              
                                 Heakskiidu aegumine
                              
                              
                                 Erisätted
                              
                           
                                 „6
                              
                              
                                 Prosulfuroon
                                 CASi nr: 94125-34–5
                                 CIPACi nr: 579
                              
                              
                                 1-(4-metoksü-6-metüül-triasiin-2-üül)-3-[2-(3,3,3-trifluoropropüül)-fenüülsulfonüül]uurea
                              
                              
                                 950 g/kg
                                 Lisandi 2-(3–3-3-trifluoro-propüül)-benseensulfoonamiidi sisaldus tehnilises materjalis ei tohi olla üle 10 g/kg.
                              
                              
                                 1. mai 2017
                              
                              
                                 30. aprill 2024
                              
                              
                                 A OSA
                                 Lubatakse kasutada samal põllul üks kord iga kolme aasta tagant maksimaalses koguses 20 g toimeainet ühe hektari kohta.
                                 B OSA
                                 Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse prosulfurooni kohta koostatud läbivaatamisaruande järeldusi, eelkõige selle I ja II liidet.
                                 Üldhindamisel peavad liikmesriigid pöörama erilist tähelepanu
                                 
                                             —
                                          
                                          
                                             põhjavee kaitsele, kui toimeainet kasutatakse tundliku mullastiku ja/või tundlike kliimatingimustega piirkonnas;
                                          
                                       
                                             —
                                          
                                          
                                             riskile mittesihtliikide maismaa- ja veetaimede suhtes.
                                          
                                       Vajaduse korral peavad kasutustingimused hõlmama riskivähendamismeetmeid.
                                 Taotleja peab esitama kinnitava teabe seoses metaboliidi triasiinamiini (CGA150829) genotoksilise potentsiaaliga, et kinnitada, et kõnealune metaboliit ei ole genotoksiline ning ei ole riskihindamise seisukohast asjakohane.
                                 Taotleja peab kõnealuse teabe esitama komisjonile, liikmesriikidele ja toiduohutusametile 31. oktoobriks 2017.“
                              
                           
               
            (*1)  Täiendavad toimeaine identifitseerimisandmed ja toimeaine omadused on esitatud läbivaatamisaruandes.